
Μυτιλήνη, 20-11-2023 ΑΠ: 18041	
Α/Α : 39/2023




ΑΙΤΗΜΑ ΓΙΑ ΠΡΟΣΦΟΡΕΣ ΓΙΑ ΥΠΗΡΕΣΙΕΣ ΜΗΧΑΝΙΚΟΥ ΓΙΑ ΑΛΛΑΓΗ ΧΡΗΣΗΣ ΚΤΙΡΙΟΥ ΚΑΙ ΜΕΛΕΤΗ ΠΡΟΣΒΑΣΙΜΟΤΗΤΑΣ ΣΤΗΝ ΗΛΙΑΚΤΙΔΑ Α.Μ.Κ.Ε.


Στοιχεία Αναθέτουσας Αρχής:

ΗΛΙΑΚΤΙΔΑ Α.Μ.Κ.Ε.
Διεύθυνση	           : Γυμνασιάρχου Δαυίδ 26, Τ.Κ. 811 32, Μυτιλήνη
Τηλ. Επικοιν.	           : +30 22510 45577 (εσωτ. 2)  
E-mail		           : procurement@iliaktida-amea.gr
Ιστοσελίδα	           : http://iliaktida-amea.gr/
Πληροφορίες               : Τσακίρης Θεοφάνης / 6938988347
Αρμόδιος υπάλληλος  : Μαζιώτη Αικατερίνη / Δέσποινα Καραμανώλη

ΘΕΜΑ Αίτημα για την ανάδειξη αναδόχου για την παροχή υπηρεσιών μηχανικού στη Μυτιλήνη με αριθμό 39/2023 (CPV: 71300000-1, Υπηρεσίες Μηχανικού)

Το Διοικητικό Συμβούλιο (Δ.Σ.) της Αστικής Μη Κερδοσκοπικής Εταιρίας (Α.Μ.Κ.Ε.) «ΗΛΙΑΚΤΙΔΑ», λαμβάνοντας υπόψιν το ακόλουθο θεσμικό πλαίσιο:
· το ν. 4412/2016 (ΦΕΚ 147/Α’/8/8/2016) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)», όπως τροποποιήθηκε και ισχύει,
· τον εσωτερικό κανονισμό για το σύστημα διαχείρισης των χρηματοδοτούμενων έργων της «ΗΛΙΑΚΤΙΔΑ» Α.Μ.Κ.Ε.,
· το Πλαίσιο Πρότυπων Κανόνων Λειτουργίας και Αδειοδότησης Κέντρων Φιλοξενίας Ασυνόδευτων Ανηλίκων (ΚΥΑ 187634/ Τεύχος B’ 2125/31.03.2023).
· το με αρ. πρωτ. 18039/20.11.2023 πρωτογενές αίτημα 
· την υπ’ αριθ. 53η/20-11-2023 απόφαση ανάληψης υποχρέωσης, ήτοι την απόφαση της Διοίκησης με την οποία εγκρίθηκε η διενέργεια της παρούσης έρευνας αγοράς, την έγκριση των όρων, και τη συγκρότηση της Επιτροπής Διενέργειας Διαγωνισμού,

ΑΠΟΦΑΣΙΖΕΙ : 
1. Ανάρτηση Πρόσκλησης για την ανάδειξη αναδόχου για την παροχή υπηρεσιών μηχανικού για τις κάτωθι υπηρεσίες σε 4 από τα κτίρια που ενοικιάζει, τα οποία λειτουργούν ως Κέντρα Φιλοξενίας Ασυνόδευτων Ανηλίκων (Κ.Φ.Α.Α.) :  
Α) Την αλλαγή χρήσης των κτιρίων που στεγάζονται τα ανωτέρω Κ.Φ.Α.Α. της «ΗΛΙΑΚΤΙΔΑ» Α.Μ.Κ.Ε., από χρήση «Κατοικία» σε χρήση «Προσωρινή Διαμονή – Κέντρο Φιλοξενίας Ασυνόδευτων Ανηλίκων». 
Β) Την εκπόνηση και έγκριση μελέτης προσβασιμότητας 
Γ) Την βεβαίωση χώρου κύριας χρήσης της παρ. 8 του άρθρου 107 του ν. 4495/2017 (Α’ 167) από αρμόδιο μηχανικό, για χρήση «1.Β.Προσωρινή διαμονή» του άρθρου 3 του Κτιριοδομικού Κανονισμού (Δ’59) όπως ισχύει, στην οποία καταγράφονται τα νομιμοποιητικά στοιχεία του ακινήτου και οι κανονισμοί βάσει των οποίων κατασκευάστηκε.
Οι ενδιαφερόμενοι μηχανικοί μπορούν να υποβάλουν προσφορά για ένα ή για περισσότερα Κ.Φ.Α.Α. της «Ηλιακτίδα» Α.Μ.Κ.Ε.
2. Κριτήριο κατακύρωσης ορίζεται η χαμηλότερη προσφερόμενη τιμή για το κάθε Κ.Φ.Α.Α. διακριτά. Οι προσφορές μπορούν να αφορούν την παροχή υπηρεσιών μηχανικού για ένα μόνο κτίριο ή για περισσότερα, ως και το σύνολο των Κ.Φ.Α.Α. για τα οποία ζητείται η υπηρεσία. 
3. Προδιαγραφές Υπηρεσίας: Η «ΗΛΙΑΚΤΙΔΑ» Α.Μ.Κ.Ε. στο πλαίσιο υλοποίησης των παραπάνω έργων, καλεί τους ενδιαφερόμενους να υποβάλλουν προσφορές για την: 
Α) διεκπεραίωση της αλλαγής χρήσης των κτιρίων που στεγάζονται τα Κ.Φ.Α.Α. που διαχειρίζεται η «ΗΛΙΑΚΤΙΔΑ» Α.Μ.Κ.Ε., από χρήση «Κατοικία» σε χρήση «Προσωρινή Διαμονή – Κέντρο Φιλοξενίας Ασυνόδευτων Ανηλίκων», σύμφωνα με τον ισχύοντα Κτιριοδομικό Κανονισμό.
 
Το σύνολο των κτιρίων για τα οποία ζητείται η υπηρεσία είναι χαρακτηρισμένα ως Διατηρητέα κτίρια. 
Ο ενδιαφερόμενος αναλαμβάνει την εκτέλεση όλων των ενεργειών και την εκπόνηση όλων των μελετών και βεβαιώσεων που απαιτούνται για την αλλαγή χρήσης των κτιρίων για τα οποία υποβάλει προσφορά, καθώς και την κατάθεσή τους στις αρμόδιες υπηρεσίες. 
Επιπλέον, αναλαμβάνει την υποστήριξη και την επικοινωνία με την αρμόδια κρατική υπηρεσία κατά την διαδικασία εξέτασης του φακέλου καθώς και την κατάθεση συμπληρωματικών στοιχειών του φακέλου, ως και την τελική έγκριση της αλλαγής χρήσης, με την έκδοση του σχετικού διοικητικού εγγράφου. 
Η διαδικασία αλλαγής της άδειας χρήσης θα γίνει από την Δ/νση Πολεοδομίας του Δήμου Μυτιλήνης. Η ολοκλήρωση της αλλαγής προϋποθέτει τις αντίστοιχες εγκρίσεις από τα αρμόδια τοπικά όργανα, ενδεικτικά: Συμβούλιο Αρχιτεκτονικής, Εφορία Αρχαιοτήτων, Υπηρεσία Νεωτέρων Μνημείων. 
Κατά την εκπόνηση των αρχιτεκτονικών σχεδίων, ο Μηχανικός εντάσσει στα σχέδια τυχόν επισκευές – επιδιορθώσεις που η Ηλιακτίδα ΑΜΚΕ σκοπεύει να υλοποιήσει για το κτήριο, κατόπιν συνεννόησης. 

Β) Την εκπόνηση και έγκριση μελέτης προσβασιμότητας. 
Η μελέτη προσβασιμότητας έχει τις τεχνικές προδιαγραφές που αναφέρονται στην υπό στοιχεία ΥΠΕΝ/ΔΕΣΕΔΠ/65826/699/2020 απόφαση του Υφυπουργού Περιβάλλοντος και Ενέργειας «Τεχνικές οδηγίες προσαρμογής υφιστάμενων κτιρίων και υποδομών για την προσβασιμότητα αυτών σε άτομα
με αναπηρία και εμποδιζόμενα άτομα σύμφωνα με την ισχύουσα νομοθεσία» (Β’ 2998). 
Ο Μηχανικός αναλαμβάνει την εκπόνηση της μελέτης προσβασιμότητας βάση των ανωτέρω προδιαγραφών, την κατάθεσή της για έγκριση στην αρμόδια υπηρεσία καθώς και την υποστήριξη της κατάθεσης ως και την τελική έγκριση της μελέτης.
 
Γ) Τη βεβαίωση χώρου κύριας χρήσης της παρ. 8 του άρθρου 107 του ν. 4495/2017 (Α’ 167), για χρήση «1.Β.Προσωρινή διαμονή» του άρθρου 3 του Κτιριοδομικού Κανονισμού (Δ’59) όπως ισχύει, στην οποία καταγράφονται τα νομιμοποιητικά στοιχεία του ακινήτου και οι κανονισμοί βάσει των οποίων κατασκευάστηκε.

Σημειώνεται:
· Όλα τα Κ.Φ.Α.Α. της «ΗΛΙΑΚΤΙΔΑ» Α.Μ.Κ.Ε. πληρούν τις προδιαγραφές που θέτει η ΚΥΑ 187634, «Πλαίσιο Πρότυπων Κανόνων Λειτουργίας και Αδειοδότησης Κέντρων Φιλοξενίας  Ασυνόδευτων Ανηλίκων.» και έχουν εγκριθεί για χρηματοδότηση από το Υπουργείο Μετανάστευσης και Ασύλου. 
· Από τα παραδοτέα της σύμβασης εξαιρούνται: 
Μελέτη στατικής επάρκειας 
Ηλεκτρομηχανολογική μελέτη
Μελέτη (ενεργητικής) πυροπροστασίας 
Η Μελέτη στατικής επάρκειας και η Ηλεκτρομηχανολογική μελέτη, δεν αποτελούν προαπαιτούμενα δικαιολογητικά, αλλά ενδέχεται να ζητηθούν από τις αρμόδιες αρχές. Συνεπώς, η «ΗΛΙΑΚΤΙΔΑ» Α.Μ.Κ.Ε. αναλαμβάνει το κόστος για την εκπόνησή τους, εάν κριθούν απαραίτητες, το οποίο δεν θα πρέπει να συμπεριλαμβάνεται στην προσφορά του μηχανικού. Αναφορικά με το παραδοτέο 3, υπάρχει διαθέσιμη εγκεκριμένη μελέτη (ενεργητικής) πυροπροστασίας για όσα Κ.Φ.Α.Α. απαιτείται.
Το σύνολο των σχεδίων/μελετών που θα παραχθούν κατά την σύμβαση ανάθεσης, παραδίδονται στην Ηλιακτίδα ΑΜΚΕ σε οποιαδήποτε μορφή ζητηθούν (ηλεκτρονική, επεξεργάσιμο αρχείο, έντυπη).
Τα σχέδια πρέπει να είναι κατάλληλης ποιότητας, πληρότητας και λεπτομέρειας ώστε να γίνουν αποδεκτά από τις αρμόδιες υπηρεσίες κατά την κατάθεση του φακέλου. 
4. Διάρκεια: Η διάρκεια της υπηρεσίας δεν μπορεί να καθοριστεί εκ των προτέρων, καθώς είναι υποκείμενη σε αναμονή από τις αρμόδιες δημόσιες υπηρεσίες. Σε κάθε περίπτωση, η υπηρεσία πρέπει να έχει ολοκληρωθεί ως 31-07-2024. 
5. Πρόσθετα στοιχεία: Τα Κ.Φ.Α.Α. για τα οποία ζητείται η υπηρεσία έχουν τα εξής χαρακτηριστικά: 
Το Κ.Φ.Α.Α. «Ροιά» στεγάζεται σε ένα διώροφο διατηρητέο οίκημα με σοφίτα και υπόγειο, συνολικής έκτασης 470 τ.μ. Το σπίτι περιβάλλεται από αυλή έκτασης 829 τ.μ. 
Το Κ.Φ.Α.Α. «Βοστάνη» στεγάζεται σε τριώροφο κτίριο το οποίο βρίσκεται μέσα στην πόλη της Μυτιλήνης, σε κεντρικό σημείο της. Το κτίριο αποτελείται από Ισόγειο, 1ο και 2ο όροφο, και έχει συνολική έκταση 550,64 τ.μ.. Διαθέτει μεγάλη περιτοιχισμένη αυλή. Η έκταση την αυλής είναι 875,35 τ.μ. 
Το Κ.Φ.Α.Α. «Σουράδα» στεγάζεται σε διώροφο κτίριο, με υπόγειο και σοφίτα, το οποίο βρίσκεται μέσα στην πόλη της Μυτιλήνης. Το κτίριο έχει συνολική έκταση 492.67 τ.μ. Η έκταση την αυλής είναι 3.282,42 τ.μ.. 
Το Κ.Φ.Α.Α. «Φοίνικας» στεγάζεται σε τριώροφο κτίριο με σοφίτα το οποίο βρίσκεται μέσα στην πόλη της Μυτιλήνης, σε κεντρικό σημείο της. Το κτίριο αποτελείται από Ισόγειο, 1ο και 2ο όροφο και σοφίτα και έχει συνολικό εμβαδόν 466,43τ.μ.. Διαθέτει μεγάλη περιτοιχισμένη αυλή με έκταση 713τ.μ.
Οι ενδιαφερόμενοι έχουν δυνατότητα να ζητήσουν πρόσθετα στοιχεία για τα κτίρια για τα οποία ενδιαφέρονται να υποβάλουν προσφορά, όπως συνολικά τ.μ., περιγραφή κτιρίου, αντίγραφο κάτοψης κλπ. ή αυτοψία του κτιρίου, επικοινωνώντας με την «ΗΛΙΑΚΤΙΔΑ» Α.Μ.Κ.Ε.
Τα Κ.Φ.Α.Α. της «Ηλιακτίδα» Α.Μ.Κ.Ε. θα είναι διαθέσιμα για αυτοψία από τον ανάδοχο που θα επιλεγεί καθ’ όλη την διάρκεια της ημέρας. 
6. Ειδικότερες Παρατηρήσεις: Η ανάγκη για την υπηρεσία προκύπτει από το Πλαίσιο Πρότυπων Κανόνων Λειτουργίας και Αδειοδότησης Κέντρων Φιλοξενίας Ασυνόδευτων Ανηλίκων (ΚΥΑ 187634/ Τεύχος B’ 2125/31.03.2023). 
Η μη ολοκλήρωση της διαδικασίας, για λόγους που δεν οφείλονται στον ανάδοχο μηχανικό (π.χ. απόρριψη του αιτήματος από Σ.Α.Ε.), δεν κωλύουν της ολοκλήρωση της σύμβασης ή την πληρωμή του αναδόχου. 
7. Χρονοδιάγραμμα Παραδοτέων: 
Για τα παραδοτέα Α) και Β): 
Κατάρτιση αρχιτεκτονικών σχεδίων και λοιπόν εγγράφων,  και κατάθεση σχετικών φακέλων εντός 80 (ημερολογιακών) ημερών από την υπογραφή της σύμβασης ανάθεσης, σε όλες τις αρμόδιες κρατικές υπηρεσίες. 
Ανταπόκριση σε αιτήματα της αρμόδιας υπηρεσίας εντός 15 ημερών από το σχετικό αίτημα. (Ο ανάδοχος υποχρεούται να ενημερώνει εγγράφως την «ΗΛΙΑΚΤΙΔΑ» Α.Μ.Κ.Ε. σχετικά με την εξέλιξη της διαδικασίας της αλλαγής χρήσης καθώς και να κοινοποιεί σε αυτήν αιτήματα πρόσθετων δικαιολογητικών ή διευκρινήσεων από τις αρμόδιες υπηρεσίες. 
Για το παραδοτέο Γ): 
Η βεβαίωση συντάσσεται από τον ανάδοχο μετά την ολοκλήρωση των παραδοτέων Α και Β, εντός 15 ημερών
8. Έκδοση παραστατικών και πληρωμή:
Τα παραστατικά (τιμολόγιο επί πιστώσει) θα εκδίδονται σύμφωνα με το χρονοδιάγραμμα παραδοτέων και την πρόοδο των σταδίων του έργου: 
Α.: Με την κατάρτιση του πλήρους φακέλου, την κατάθεσή του στην/στις αρμόδια/ες υπηρεσία/ες και την κοινοποίηση της κατάθεσης αλλά και των εγγράφων του φακέλου στην Ηλιακτίδα Α.Μ.Κ.Ε. (Στάδιο 1), τιμολογείται το 20% του συνολικού προϋπολογισμού της σύμβασης ανάθεσης.
Β: Με την έκδοση της έγκρισης από τα αρμόδια όργανα (τουλάχιστον Συμβούλιο Αρχιτεκτονικής, Εφορία Αρχαιοτήτων, Υπηρεσία Νεωτέρων Μνημείων) και την προέγκριση της Δ/νσης Πολεοδομίας του Δήμου Μυτιλήνης, τιμολογείται το 40% του συνολικού προϋπολογισμού της σύμβασης ανάθεσης.
Γ: Με την ολοκλήρωση της διαδικασία αλλαγής χρήσης και τον χαρακτηρισμό των κτιρίων σε κατηγορία «1.Β. Προσωρινή Διαμονή» καθώς και την έγκριση της μελέτης προσβασιμότητας, τα οποία αποδεικνύονται με την προσκόμιση εγγράφων εκδιδόμενου από αρμόδια Δημόσια Αρχή, τιμολογείται το 40% του συνολικού προϋπολογισμού της σύμβασης ανάθεσης. Σε περίπτωση που ο συνεργαζόμενος μηχανικός δεν επιλέξει την προέγκριση της διαδικασίας από την Δ/νση Πολεοδομίας του Δήμου Μυτιλήνης (Στάδιο Β) , με την ολοκλήρωση του Σταδίου Γ, τιμολογείται το 80% του συνολικού προϋπολογισμού. 
Σε περίπτωση απόρριψης του αιτήματος αλλαγής χρήσης για λόγους οι οποίοι δεν εμπίπτουν στην αρμοδιότητα του μηχανικού, σε οποιοδήποτε στάδιο, και δεν οφείλονται σε ελλείψεις των κατατεθειμένων φακέλων, η σύμβαση ολοκληρώνεται και ο ανάδοχος λαμβάνει το 80% της συμφωνηθείσας αμοιβής, προσκομίζοντας στην «Ηλιακτίδα» Α.Μ.Κ.Ε. τις αποφάσεις από τα αρμόδια όργανα (τουλάχιστον Συμβούλιο Αρχιτεκτονικής, Εφορία Αρχαιοτήτων, Υπηρεσία Νεωτέρων Μνημείων) και την προέγκριση από την Δ/νση Πολεοδομίας του Δήμου Μυτιλήνης. 

ΠΡΟΘΕΣΜΙΑ ΠΑΡΑΛΑΒΗΣ ΚΑΙ ΤΡΟΠΟΣ ΥΠΟΒΟΛΗΣ ΠΡΟΣΦΟΡΩΝ - ΔΙΕΝΕΡΓΕΙΑ ΔΙΑΓΩΝΙΣΜΟΥ
1. Η καταληκτική ημερομηνία και ώρα υποβολής προσφορών των υποψηφίων αναδόχων είναι η Δευτέρα, 04 Δεκεμβρίου 2023 και ώρα 10:00 π.μ.
2. Οι ενδιαφερόμενοι μπορούν να καταθέσουν τις προσφορές τους (με υπογραφή, σφραγίδα, ημερομηνία) με τους ακόλουθους τρόπους:
· να τις αποστείλουν στη διεύθυνση ηλεκτρονικού ταχυδρομείου procurement@iliaktida-amea.gr, με θέμα: «Προσφορά της εταιρίας [αναφορά στην επωνυμία] για το υπ’ αρ.39/2023 αίτημα για προσφορές»
· να τις παραδώσουν σε κλειστό φάκελο στην έδρα της «ΗΛΙΑΚΤΙΔΑ» Α.Μ.Κ.Ε. (Γυμνασιάρχου Δαυίδ 26, 81100, Μυτιλήνη, τηλ. επικ.: +30 22510 45577), αναγράφοντας στο φάκελο: «39/2023_Προσφορά της εταιρίας [αναφορά στην επωνυμία]» ή
· να τις αποστείλουν ταχυδρομικά στην έδρα της «ΗΛΙΑΚΤΙΔΑ» Α.Μ.Κ.Ε. (Γυμνασιάρχου Δαυίδ 26, 81100, Μυτιλήνη, τηλ. επικ.: +30 22510 45577), αναγράφοντας στο φάκελο: «39/2023_Προσφορά της εταιρίας [αναφορά στην επωνυμία]».
Οι προσφορές πρέπει να υποβάλλονται εγκαίρως, ώστε να ληφθούν έως την ανωτέρω καταληκτική ημερομηνία και ώρα. Προσφορές, οι οποίες υποβλήθηκαν ή ταχυδρομήθηκαν έως την ως άνω προθεσμία, αλλά δεν έφθασαν έγκαιρα στην ΗΛΙΑΚΤΙΔΑ Α.Μ.Κ.Ε., δεν αποσφραγίζονται. Προσφορές που θα κατατεθούν μετά το πέρας της ως άνω ημερομηνίας και ώρας, δεν αποσφραγίζονται, αλλά καταγράφονται ως εκπρόθεσμες. Προσφορές που υποβάλλονται με άλλο τρόπο από τους προαναφερθέντες δε θα λαμβάνονται υπόψη. 
3. Οι προσφορές κατατίθενται με την συμπλήρωση του εγγράφου «Έντυπο Οικονομικής Προσφοράς_39_2023» το οποία διατίθεται στην   ιστοσελίδα της «Ηλιακτίδα» Α.Μ.Κ.Ε. (https://iliaktida-amea.gr/category/diagonismoi/). Η «Ηλιακτίδα» Α.Μ.Κ.Ε. δύναται να αποδεχθεί μερικώς μία προσφορά, ανάλογα με το επιμέρους κόστος ανά Κ.Φ.Α.Α. 
Προσφορές που θα κατατεθούν χωρίς την χρήση του αντίστοιχου Εντύπου, δεν θα γίνουν αποδεκτές. 
4. Οι παραληφθείσες προσφορές κατατίθενται υπόψιν της Καραμανώλη Δέσποινας και λαμβάνουν αριθμό πρωτοκόλλου. Οι προσφορές μέσω ηλεκτρονικού ταχυδρομείου δεν πρωτοκολλώνται, καθώς η «ΗΛΙΑΚΤΙΔΑ» Α.Μ.Κ.Ε. αποδέχεται ότι η χρονοσήμανση παραλαβής της προσφοράς σημειώνεται στο εκάστοτε email.
5. Το έντυπο της προσφοράς, τα περιλαμβανόμενα σε αυτό στοιχεία, καθώς και τα αποδεικτικά έγγραφα που θα ζητηθούν σε μεταγενέστερο χρόνο από τον ανάδοχο, πρέπει να συντάσσονται στην ελληνική γλώσσα ή να συνοδεύονται από επίσημη μετάφρασή τους στην ελληνική γλώσσα. Ενδεικτικά, τα απαιτούμενα δικαιολογητικά που θα ζητηθούν από τον ανάδοχο του έργου περιλαμβάνουν:
1. Φορολογική Ενημερότητα 
2. Ασφαλιστική Ενημερότητα
6. Ο ανώτατος προϋπολογισμός για την προμήθεια υπηρεσίας ανέρχεται στο ποσό 30.000,00 € μη συμπεριλαμβανομένου του Φ.Π.Α. 17%.
7. Οι πληρωμές των τιμολογίων γίνονται αποκλειστικά με διατραπεζικό ηλεκτρονικό τρόπο σε τραπεζικό λογαριασμό του αναδόχου που θα αναφέρεται εγγράφως στη σύμβαση το αργότερο εντός 10 εργάσιμων ημερών από την παραλαβή του σχετικού τιμολογίου. Η πρόσκληση αναφέρει αναλυτικά τα στάδια κατά τα οποία δύναται να εκδίδονται τα τιμολόγια. 
8. Σε περίπτωση που έχει εκδοθεί εκ παραδρομής λάθος τιμολόγιο, ο συνεργάτης υποχρεούται να εκδώσει αυθημερόν πιστωτικό τιμολόγιο και εν συνεχεία να εκδώσει νέο
9. Η «ΗΛΙΑΚΤΙΔΑ» Α.Μ.Κ.Ε. δε θα προβεί σε οποιαδήποτε προκαταβολή.
10. Η «ΗΛΙΑΚΤΙΔΑ» Α.Μ.Κ.Ε. διατηρεί το δικαίωμα να παύσει την σύμβαση ανάθεσης με οποιονδήποτε ανάδοχο δεν καταθέσει εμπρόθεσμα τον πλήρη φάκελο εντός του συμφωνηθέντος χρονοδιαγράμματος. Σε αυτήν την περίπτωση η σύμβαση λύνεται και ο ανάδοχός της δεν δικαιούται οποιαδήποτε αμοιβή. 
11. Επιλογή συνεργάτη: Οι προσφορές θα εξεταστούν βάσει του προσφερόμενου κόστους της υπηρεσίας για κάθε κτίριο ξεχωριστά. Ο ενδιαφερόμενος που ανταποκρίνεται στις προαναφερθείσες απαιτήσεις και έχει υποβάλει το χαμηλότερο κόστος υπηρεσίας ανά κτίριο, θα επιλέγεται και θα του ανατίθεται η σύμβαση για το κτίριο για το οποίο έχει καταθέσει την πιο οικονομική προσφορά. 
12. [bookmark: _Hlk116557270]Εναλλακτικές προσφορές δε θα λαμβάνονται υπόψη.
13. Σημειώνεται ότι η υποβολή μόνο μίας προσφοράς δεν αποτελεί κώλυμα για τη συνέχιση της διαδικασίας του διαγωνισμού και την ανάθεση της σύμβασης.
14. Η «ΗΛΙΑΚΤΙΔΑ» Α.Μ.Κ.Ε. θα ειδοποιήσει τον επιλεγμένο συνεργάτη εγγράφως ή τηλεφωνικά.
15. Τυχόν έξοδα αποστολής ή/και τραπεζικές χρεώσεις επιβαρύνουν αποκλειστικά τον προσφέροντα.
16. Οι προσφέροντες δε δικαιούνται να βασίζουν οποιαδήποτε απαίτησή τους σε λάθη, παραλείψεις ή ανακρίβειες που προέκυψαν λόγω αμέλειας των προσφοροδοτών, καθώς και να διορθώσουν τις προσφορές που έχουν καταθέσει, εκτός αν οι προσφορές κατατέθηκαν πριν από διευκρινιστική ανακοίνωση της «ΗΛΙΑΚΤΙΔΑ» Α.Μ.Κ.Ε. και μόνο σε εκείνη την περίπτωση που η διόρθωση αφορά στη συγκεκριμένη διευκρίνιση.
17. Ο συνεργάτης δεσμεύεται, επί ποινή αποκλεισμού, να τηρεί εμπιστευτικές, έναντι των τρίτων, όλες τις πληροφορίες που σχετίζονται με τις δραστηριότητες του με την «ΗΛΙΑΚΤΙΔΑ» Α.Μ.Κ.Ε. Χωρίς την προηγούμενη γραπτή συναίνεση της «ΗΛΙΑΚΤΙΔΑ» Α.Μ.Κ.Ε., ο συνεργάτης δεν αποκαλύπτει εμπιστευτικές πληροφορίες που του δόθηκαν ή που ο ίδιος ανακάλυψε κατά τη συνεργασία, ούτε κοινοποιεί στοιχεία, έγγραφα και πληροφορίες των οποίων λαμβάνει γνώση σε σχέση με τη σύμβαση, υποχρεούται δε να μεριμνά ώστε το προσωπικό του, και κάθε συνεργαζόμενος με αυτόν να τηρήσει την ως άνω υποχρέωση. Σε περίπτωση αθέτησης από το συνεργάτη της ως άνω υποχρέωσής του, η «ΗΛΙΑΚΤΙΔΑ» Α.Μ.Κ.Ε. δικαιούται να απαιτήσει την αποκατάσταση τυχόν ζημίας της και την παύση κοινοποίησης των εμπιστευτικών πληροφοριών και την παράλειψή της στο μέλλον. Ο προμηθευτής δε δύναται να προβαίνει σε δημόσιες δηλώσεις σχετικά με τη συνεργασία χωρίς την προηγούμενη συναίνεση της «ΗΛΙΑΚΤΙΔΑ» Α.Μ.Κ.Ε., ούτε να συμμετέχει σε δραστηριότητες ασυμβίβαστες με τις υποχρεώσεις του απέναντι στην «ΗΛΙΑΚΤΙΔΑ» Α.Μ.Κ.Ε. και δε την δεσμεύει με κανένα τρόπο, χωρίς την προηγούμενη γραπτή της συναίνεση.
18. [bookmark: _Hlk116557465]Με την κατάθεση προσφοράς, ο προσφέρων συναινεί ότι η οικονομική προσφορά του (χωρίς την αναφορά σε οποιαδήποτε προσωπικά στοιχεία ή/και επωνυμία) δύναται να κοινοποιηθεί σε τρίτους, πέρα από τον χρηματοδότη του προγράμματος ή άλλες Δημόσιες Αρχές, καθώς και έκτακτων ή τακτικών ελέγχων, στο πλαίσιο της απόλυτης διαφάνειας που χαρακτηρίζει την πολιτική προμηθειών της «ΗΛΙΑΚΤΙΔΑ» Α.Μ.Κ.Ε. Ειδικώς για τους διαγωνισμούς που υπόκεινται στο νόμο 4412/16, επισημαίνεται ότι ακολουθούνται όλες οι προβλεπόμενες διαδικασίες δημοσιότητας (πλήρης δημοσίευση στοιχείων προσφοροδοτών και οικονομικών προσφορών).
19. Η «ΗΛΙΑΚΤΙΔΑ» Α.Μ.Κ.Ε. διατηρεί το δικαίωμα να αποδεχθεί ή να απορρίψει οποιαδήποτε προσφορά ή να ακυρώσει τη διαδικασία ανά πάσα στιγμή πριν από την ανάθεση του έργου, χωρίς να επιρρίπτεται οποιαδήποτε ευθύνη στους προσφέροντες ή να υποχρεούται να τους ενημερώσει.
20. H «ΗΛΙΑΚΤΙΔΑ» Α.Μ.Κ.Ε. απαιτεί από το προσωπικό, τους κατασκευαστές, τους προμηθευτές, τους εξωτερικές συνεργάτες ή τους διανομείς της να τηρούν τα υψηλότερα πρότυπα δεοντολογίας κατά την ανάθεση και εκτέλεση όλων των συμβάσεων. Η «ΗΛΙΑΚΤΙΔΑ» Α.Μ.Κ.Ε. απορρίπτει κάθε πρόταση που υποβάλλεται από τους προσφέροντες ή, όπου χρειάζεται, τερματίζει τη σύμβασή τους, εάν αποδειχθεί ότι έχουν εμπλακεί σε διεφθαρμένες, δόλιες, συμπαιγνείς ή καταναγκαστικές πρακτικές.
21. Η «ΗΛΙΑΚΤΙΔΑ» Α.Μ.Κ.Ε. έχει αποφασίσει να υποστηρίξει τη διεθνή απαγόρευση κατά των ναρκών κατά προσωπικού. Οι νάρκες κατά προσωπικού έχουν σκοτώσει ή καταστήσει ανάπηρους και συνεχίζουν να σκοτώνουν πολλούς πρόσφυγες. Μεγάλο μέρος των θυμάτων των ναρκών είναι γυναίκες και παιδιά, ενώ οι νάρκες αποτελούν σημαντικό εμπόδιο για την επιστροφή των προσφύγων. Συνεπώς, η «ΗΛΙΑΚΤΙΔΑ» Α.Μ.Κ.Ε. δε συναλλάσσεται εν γνώσει της με εταιρείες οι οποίες κατασκευάζουν, πωλούν ή διαχειρίζονται νάρκες κατά προσωπικού ή μέρη / ανταλλακτικά τους. Η υποβολή της προσφοράς αποτελεί και εγγύηση εκ μέρους του προσφοροδότη πως ο ίδιος, ή τα συνδεδεμένα με αυτόν μέρη, δε σχετίζονται με κατασκευή ή εμπόριο ναρκών κατά προσωπικού. Τυχόν ψευδής δήλωση θα οδηγεί σε ακύρωση της συνεργασίας με την «ΗΛΙΑΚΤΙΔΑ» Α.Μ.Κ.Ε.
22. Όλες οι συμβάσεις της «ΗΛΙΑΚΤΙΔΑ» Α.Μ.Κ.Ε. διέπονται από το ελληνικό Δίκαιο. Σε περίπτωση διαφορών, που ενδεχομένως προκύψουν σχετικά με την ερμηνεία ή την εκτέλεση ή την εφαρμογή της σύμβασης ή εξ αφορμής της, η «ΗΛΙΑΚΤΙΔΑ» Α.Μ.Κ.Ε. και ο συνεργάτης καταβάλλουν κάθε προσπάθεια για φιλική επίλυσή τους, σύμφωνα με τους κανόνες της καλής πίστης και των χρηστών συναλλακτικών ηθών. Επί διαφωνίας, η διαφορά θα λύνεται από τα Ελληνικά Δικαστήρια και συγκεκριμένα τα Δικαστήρια της πόλης της Μυτιλήνης (ν. Λέσβου), σύμφωνα με την κείμενη Ελληνική Νομοθεσία, εφαρμοστέο δε δίκαιο είναι πάντοτε το Ελληνικό.
23. Οι ανάγκες θα κοινοποιούνται τηλεφωνικά στον προμηθευτή, από τον αρμόδιο υπάλληλο της «ΗΛΙΑΚΤΙΔΑ» Α.Μ.Κ.Ε.
24. [bookmark: bookmark=kix.vtidtjnpab6a]Διευκρινίσεις παρέχονται ή/και ερωτήσεις υποβάλλονται είτε εγγράφως στην ηλεκτρονική διεύθυνση procurement@iliaktida-amea.gr, ή τηλεφωνικά στο +30 22510 45577 (Τμήμα Λογιστηρίου – Εσωτ. 1.) ή στο : 6938988347 από Δευτέρα έως Παρασκευή 09:00-16:00, μέχρι και την Παρασκευή  01-12-2023.

